English: carve-out
Welsh: eithriad
Subject: Cyfraith
Welsh definition: Term anffurfiol a ddefnyddir yng nghyd-destun penodol Deddf Llywodraeth Cymru 2006 i gyfeirio at yr eithriadau i'r meysydd a gedwir yn ôl gan Lywodraeth y DU yn Atodlenni 5 a 7. Gweler y nodyn defnydd am esboniad pellach.
Plural: eithriadau
Notes: Mae Deddf Llywodraeth Cymru 2006 yn rhoi pwerau i Lywodraeth Cymru ddeddfu ym mhob maes ac eithrio yn y meysydd a gedwir yn ôl gan Lywodraeth y DU. Rhestrir y meysydd a gedwir yn ôl yn Atodlenni 5 a 7. Serch hynny, mae rhai sefyllfaoedd cyfyngedig lle gall Llywodraeth Cymru ddeddfu yn y meysydd hynny a gedwir yn ôl, a dyma'r hyn a elwir yn Saesneg yn 'carve-outs'. Mewn gwirionedd, felly, mae'r sefyllfaoedd hyn yn 'eithriadau i'r eithriadau' a restrir yn Atodlenni 5 a 7 ac felly mewn rhai cyd-destunau gall fod yn fwy eglur defnyddio 'eithriad i'r eithriadau' i drosi 'carve-out'. Ceir peth defnydd i 'carve-out' fel term anffurfiol i gyfeirio at ddarnau eraill o ddeddfwriaeth hefyd, a dylid ystyried y trosiad Cymraeg gorau yng ngoleuni amgylchiadau penodol yr achos. Mewn rhai cyd-destunau, mae'n bosibl y gallai gair arall fel 'datgymhwysiad' fod yn fwy addas.